text: Skamlingsstøtten pilles ned sten for sten
  26 august 2015 kl. 04.57
  Støtten ved Skamlingsbanken syd for Kolding skal ned, og onsdag genoptages arbejdet, der måtte indstilles mandag på grund af vejret.
  For godt 150 år siden stablede driftige mænd fra Kolding 25 granitsten fra Sverige oven på hinanden ved Skamlingsbanken for første gang. Tre år senere måtte de til det igen, efter at preussiske soldater næsten havde sprængt den i stumper og stykker.
  Tilbage til nutiden er det igen meningen støtten skal pilles ned. Denne gang dog nænsomt sten for sten.
  - Vi har sat 14 dage af til det, men regner dog med, at det går hurtigere - alt efter hvordan stenen er sat sammen, fortæller projektleder Anne-Kristine Lauridsen fra Kolding Kommune til TV SYD.
  Onsdag fortsatte arbejdet med at pille stenene ned. Mandag blev det indstillet på grund af vejret.
  Støtten skal af sikkerhedshensyn genopbygges, så den kan modstå vind og vejr.
  Læs meget mere om projektet på Kolding Kommunes hjemmeside.
  VIDEO: Hør her Anne-Kristine Lauridsen fortælle om arbejdet, og se billeder fra toppen af støtten. (Varighed 1:08 min.)
  